Tenhlakanipho

Akukho cili latikhotsa emhlane
nobe ungaba licili lelingakanani nawe kukhona lapho uyobhajwa khona

Sisu sibekelwa ngephandle kwelugogo
umuntfu lohlakaniphile udla acabange kwekutsi kumele ongele nakusasa.

Emanti aviwa ngeludvondvolo
ubovama kuyihlolisisa intfo ngembi kwekutsi uyingene.

Ayihlabi ngakumisa
ungamedzeleli umuntfu ngenca yekubukeka kwakhe,awuwati emandla akhe nobe kuhlakanipha kwakhe.

Budze abuphangwa
Ungajahi tintfo letindzala kunawe,siyeta sikhatsi.

lofuna kuhlakanipha wakha eceleni kwelicili
lofuna kutfola lwati ngalokutsite utisondzeta kulabanelwati lolujulile ngako

Tibanjwa ngaletikudlako
Inhlanti ibanjwa ngemsundvu,imphangele ngembila kantsi nemuntfu unako latsi nanikwe kona ente konkhe .

Emaphikankhani afela enkhanini
longalaleli uma ekhutwa uvama kwehlelwa yingoti.

Linyenti liyabona bubendze
intfo leyentiwa bantfu labanyenti ayivami kuphumelela

 Ayikho imphunga yelihlatsi
ungabenta bucili, ubaleke kepha ngalelinye lilanga uyotfolakala.

lunyawo alunamphumulo
ungabotsi nawusendzaweni yakho uhlukubete nobe ukhobose tihambi ngobe awati lapho imphilo itakusa khona.

Iyagodla nayigculwa,yehlise nayincengwa
Bubheva ngete bakuphumelelisa

Lincele aliwubusi umuti
Umuntfu lotsatsa mawala akalungi ekubeni ngumholi